คลังเร่งสอบนักการเมืองกินหัวคิวก่อสร้างศูนย์ประชุมภูเก็ต
"กรณ์" สั่ง "นพ.พฤฒิชัย"สอบการทุจริตโครงการสร้างศูนย์ประชุมนานาชาติภูเก็ต เจอนักการเมืองกินหัวคิว
8 ก.พ. 2553

"กรณ์" สั่ง "นพ.พฤฒิชัย"สอบการทุจริตโครงการสร้างศูนย์ประชุมนานาชาติภูเก็ต เจอนักการเมืองกินหัวคิว
นายกรณ์ จาติกวณิช รมว.คลัง เปิดเผยว่า ได้มีการหารือกับนายพฤฒิชัย ดำรงรัตน์ รมช.คลัง ในฐานะที่กำกับดูแลกรมธนารักษ์หลังจากมีกระแสข่าวว่า โครงการก่อสร้างศูนย์ประชุมนานาชาติที่จังหวัดภูเก็ต ซึ่งเป็นพื้นที่ราชพัสดุ ที่ได้รับงบลงทุนจากโครงการไทยเข้มแข็ง พบว่ามีนักการเมืองเข้าไปมีส่วนเกี่ยวข้อง โดยหักหัวคิว 50% จากงบการออกแบบโครงการมูลค่ากว่า 100 ล้านบาท โดยขอให้มีการตรวจสอบว่ามีการทุจริตโครงการจริงหรือไม่
นายกรณ์กล่าวว่า ที่ผ่านมารัฐบาลให้ความระมัดระวังการใช้เงินในโครงการไทยเข้มแข็งในทุกโครงการ เพื่อไม่ให้การใช้เงินรั่วไหลของการใช้เงินงบประมาณ ดังนั้น กระแสข่าวๆต่างๆ ที่ออกมือถือเป็นเบาะแสการทุจริตที่รัฐบาลจะให้ความสำคัญในการตรวจสอบ เพื่อให้การใช้เม็ดเงินภาษีเกิดความคุ้มค่ามากที่สุด